Broj: 2435/4-a
07.11.2017. године

Поступајући у складу са чл. 63. и чл. 20. Закона о јавним набавкама („Службени гласник РС“ 124/12, 14/15 и 68/15) обавештавамо вас да је потенцијални понуђач у ЈН 18/17 добра, Набавка опреме за кухињу за ДБ Сопот и ДБ Овча, поставио следећа питања:

Конкурсном документацијом са техничком спецификацијом и структуром цене, редни број 1. ПРОФЕСИОНАЛНА МАШИНА ЗА СУДОВЕ, 
има доста нелогичности у техничким карактеристикама. Стоји да може да опере 2040 чаша фи 60мм и 560 тањира фи 320мм +-5%. С обзиром да сте ставили циклус прања 120 секунде то испада да машина пере 30 корпи на сат као што сте и ставили међутим ми знамо да у корпи 500x500 мм може да стане 49 чаша фи 60мм и максимално 9 тањира фи 320мм. Испада да машина која пере 30 корпи на сат може да опере максимум 1470 чаша од фи 60мм и максимум 270 тањира од фи 320мм, а не како сте ви ставили 2040 чаша и 540 тањира +-5%. 
С тога наше питање гласи:
1. Да ли је прихватљива машина са два програма прања ?
2. Да ли је прихватљива машина која пере 60 корпи на сат? У том случају би сте имали опрано 2940 чаша фи 60мм и 540 тањира фи 320мм.
- капацитет бојлера 6 литара. Наше питање гласи:
3. Да ли је прихватљив капацитет бојлера од 5,5 литара до 6 литара?
- потрошња воде по циклусу прања стоји 3 литре. Наше питање гласи:
4. Да ли је прихватљиво да потрошња воде по циклусу прања буде од 2,3 литре до 3 литре?
- у техничким карактеристикама даље стоји снага грејача у депозиту 2000w, снага грејача бојлера 3000w што је укупно 5000w. Наше питање гласи:
5. Да ли је прихватљива укупна снага од 5000w до 5900w?
- Напајање електричном енергијом 380В. Наше питање гласи:
6. Да ли је прихватљиво напон од 380 до 400В 50Хз/3Н?
- даље сте у техничким карактеристикама ставили максимална висина тањира 340мм и максимална висина чаша 320мм. Не знамо шта вам значи овај податак максимална висина тањира и максимална висина чаша. Наше питање гласи:
7. Да ли је прихватљива максимална висина уметања посуђа 360мм?

- На страни 19 конкурсне документације наводите техничке карактеристике добра под редним бројем 
2. ФРИЖИДЕР ЗА УЗОРКОВАЊЕ ХРАНЕ. 
1. капацитет фризидера 86 л, наше питање гласи: да ли је прихватљиво понудити фрижидер чија бруто и нето запремина износи 87/84 литре?
2. енергетски разред Б, наше питање гласи: да ли је прихватљиво понудити фрижидер квалитетнијег разреда А?
3. фиксни држачи врата, наше питање гласи: Молимо вас да нам појасните ову карактеристику пошто је ово стандард за ову врсту уређаја и обично се не налази у произвођачким каталозима. 
3. Молимо вас да нам појасните у којем делу конкурсне документације Наручилац  дефинише захтевани рок испоруке добара.
4. Да ли је прихватљиво да у овој фази поступка јавне набавке понуђачи доставе неоверене копије превода каталога од стране судског тумача а у случају одабира понуде изабрани понуђачи омогуће оригинале на увид у року који Наручилац одреди?
5. Да ли је прихватљиво да понуђачи који су правна лица доставе извод са сајта НБС као доказ о броју дана неликвидности, будући да се тај документ сматра за службени документ и чији су подаци меродавни, што би иначе и било неведено на самом изводу?

ОДГОВОРИ:
Одговор за питања 1 и 2:
Комисија за ЈН 18/17 добра, Набавка опреме за кухињу за ДБ Сопот и ДБ Овча потенцијалним понуђачима упућује следеће одговоре:
1. Комисија је извршила измену Техничке спецификације из Обрасца понуде на страни 18/34 Конкурсне документације. Измењену конкурсну документацију Наручилац ће објавити у складу са чланом 63 ЗЈН и одредити нови рок за достављање понуда.
Одговор за питање 3:
На страни 20/34 Конкурсне документације, испод табеле „рекапитилација“ стоји црта за упис рока испоруке.
Одговор за питање 4:
На страни 6/34 Конкурсне документације, између осталог стоји:
„ Документација на страном језику мора бити преведена од стране овлашћеног судског тумача – превод у оргиналу, или у суду/општини оверена фотокопија оригинала (осим 
техничке документације – каталози, која се прилаже у изворном облику – непреведена).“ 

Одговор за питање 5:
На страни 6/34 Конкурсне документације, између осталог стоји:
* Овај доказ понуђач није у обавези да доставља уколико су подаци јавно доступни на интернет страници Народне банке Србије.
Истовремено користимо прилику да обавестимо понуђаче да се рок за отварање понуда са 10.11.2017. године помера на 14.11.2017. године. Отварање понуда ће се обавити јавно са почетком у 10:30 часова, у просторијама Центра за смештај и дневни боравак деце и омладине ометене у развоју, Београд, Ул. Светозара Марковића 85а, сала за састанке, соба број 21. 

Комисија за ЈН 18/17